**РЕПУБЛИКА СРБИЈА**

**Криминалистичко-полицијска академија**

**ул. Цара Душана бр. 196**

**Београд - Земун**

**Број\_\_\_\_\_\_\_\_\_\_\_\_\_\_\_**

**Датум: \_\_\_\_\_\_\_\_\_\_\_\_\_**

**ПОЗИВ**

**за достављање понудa у поступку јавне набавке мале вредности број 57/10-2013**

Криминалистичко-полицијска академија у Београду – Земун, ул. Цара Душана бр. 196, [www.kpa.edu.rs](http://www.kpa.edu.rs), позива заинтересоване понуђаче да доставе понуде у форми која је прописана конкурсном документацијом и позивом, у оквиру поступка јавне набавке мале вредности чији је предмет санација постојеће спољашње и унутрашње хидрантске мреже и просторије за хидро станицу, а све у складу са Законом о јавним набавкама („Службени гласник РС“, број 124/12, у даљем тексту: Закон).

Понуда мора бити дата према спецификацији која је наведена у оквиру Обрасца 2 конкурсне документације и која ће као таква представљати саставни део Уговора. Ознака према Општем речнику набавке је:

- 45343000 – радови на инсталацији уређаја за противпожарну заштиту

Право учешћа у поступку имају сви понуђачи који испуњавају услове из члана 75 и 76 Закона и о томе поседују доказе у складу са чланом 77 истог Закона, а све према упутствима која су садржана у оквиру Обрасца 4 конкурсне документације. **Понуђачи према захтевима конкурсне документације уместо наведених доказа достављају Изјаву којом под материјалном и кривичном одговорношћу потврђују да испуњавају услове наведене у Обрасцу 4, а коју попуњава, оверава печатом и потписује овлашћено лице понуђача.**

 Увид у конкурсну документацију као и преузимање исте заинтересовани понуђачи могу извршити на интернет страници наручиоца: [www.kpa.edu.rs](http://www.kpa.edu.rs) или на Порталу Управе за јавне набавке.

 Понуда се доставља на адресу наручиоца личном доставом или препорученом пошиљком у затвореној и запечаћеној коверти или кутији са назнаком "ПОНУДА ЗА ЈАВНУ НАБАВКУ БРОЈ 57/10-2013 - НЕ ОТВАРАТИ" најкасније до 01. 11. 2013. године до 12:00 часова. Понуда мора бити достављена наручиоцу, без обзира на начин достављања, најдаље до назначеног рока (датума и часа), како би била квалификована као благовремена.

На полеђини коверте понуђач је у обавези да назначи свој назив, адресу, име контакт особе и број телефона. **Понуда МОРА бити увезана као јединствена целина тако да се ни једна страна не може накнадно додати, што понуђач може учинити јемствеником, канапом и слично.**

Адреса за достављање понуда је:

|  |
| --- |
| **Криминалистичко-полицијска академија****ул. Цара Душана бр. 196****11000 Београд - Земун****"ПОНУДА ЗА ЈАВНУ НАБАВКУ БРОЈ 57/10-2013****НЕ ОТВАРАТИ"** |

 Понуда се подноси на српском језику са ценама израженим у динарима.

 Понуда са варијантама није дозвољена.

 Отварање понуда ће бити јавно и обавиће га Комисија наручиоца последњег дана рока за достављање понуда, 01. 11. 2013. године, у 12:05 часова, у канцеларији број 179, други спрат управне зграде Криминалистичко-полицијске академије у Београду – Земун, улица Цара Душана бр. 196. Отварању понуда могу присуствовати овлашћени представници понуђача као и било које друго лице у својству јавности. Овлашћени представници понуђача дужни су да Комисији за јавне набавке наручиоца, пре почетка поступка јавног отварања понуда, **поднесу оверено овлашћење за учешће у поступку, према захтевима конкурсне документације**. У противном могу присуствовати у својству јавности.

 Понуда мора у целини бити припремљена и достављена у складу са овим позивом и конкурсном документацијом.

 Понуђач може да поднесе само једну понуду. Понуђач који је поднео самосталну понуду не може истовремено учествовати у заједничкој понуди или као подизвођач, нити може као члан групе понуђача учествовати у више заједничких понуда.

 Критеријум на основу кога ће наручилац извршити доделу Уговора о предметној јавној набавци је економски најповољнија понуда.

Наручилац ће донети Oдлуку о додели Уговора у року од 10 дана од дана отварања понуда. Уколико понуђач одбије пријем Одлуке, сматраће се да је иста достављена дана када је пријем одбијен.

 Додатна објашњења и информације везане за припрему понуде заинтересовани понуђачи могу тражити у писаном облику најкасније 5 дана пре истека рока за подношење понуда према наводима који су дати у оквиру „Упутства за састављање понуде“.

Информације у погледу података о пореским обавезама понуђачи могу добити у надлежној Пореској управи ([www.poreskauprava.gov.rs](http://www.poreskauprava.gov.rs)).

Информације у погледу података о заштити животне средине понуђачи могу добити у Министарству енергетитке, развоја и заштите животне средине Републике Србије ([www.merz.gov.rs](http://www.merz.gov.rs)).

 Информације о заштити при запошљавању и условима рада понуђачи могу добити у Министарству рада, запошљавања и социјалне политике ([www.minrzs.gov.rs](http://www.minrzs.gov.rs)) и у Националној служби за запошљавање ([www.nsz.gov.rs](http://www.nsz.gov.rs)).

Особа за контакт у вези предметног поступка јавне набавке је:

Бојана Лачковић, дипл. правник

**телефон:** 011/3107-190

**e-mail:** bojana.lackovic@kpa.edu.rs

 **ОДГОВОРНО ЛИЦЕ**

 **М . П.**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **д е к а н**

 **проф. др Горан Милошевић**